62024TO0446(01)_INF
2025 m. rugpjūčio 22 d. Bendrojo Teismo (pirmoji kolegija) nutartis
EV ir kt. / Taryba
(Byla T‑446/24)
„Ieškinys dėl panaikinimo – Bendra užsienio ir saugumo politika – Ribojamosios priemonės atsižvelgiant į Rusijos veiksmus, kuriais destabilizuojama padėtis Ukrainoje – Draudimas leisti bet kuriam su Rusijos vėliava registruotam laivui, įskaitant istorinių laivų kopijas, įplaukti į Sąjungos teritorijoje esančius uostus ir į šliuzus – Sprendimo 2014/512/BUSP 4ha straipsnio 3 dalies a punktas – Bendrojo Teismo jurisdikcijos nebuvimas – Reglamento (ES) Nr. 833/2014 3ea straipsnio 3 dalies a punktas – Suinteresuotumo kreiptis į teismą nebuvimas – Nepriimtinumas“
1.
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Draudimas leisti bet kuriam su Rusijos vėliava registruotam laivui įplaukti į Sąjungos teritorijoje esančius uostus ir šliuzus – Teisminė teisėtumo kontrolė – Apimtis – Ieškinys dėl panaikinimo – Visuotinai taikoma nuostata, nesusijusi su individualia ribojamąja priemone – Sąjungos teismų jurisdikcija – Nebuvimas
(ESS 24 straipsnio 1 dalies antra pastraipa, 29 ir 40 straipsniai; SESV 263 straipsnio ketvirta pastraipa ir 275 straipsnio pirma ir antra pastraipos; Tarybos sprendimo 2014/512/BUSP, iš dalies pakeisto Sprendimu 2024/1744 (BUSP), 4 ha straipsnio 3 dalies a punktas)
(žr. 23–33 punktus)
2.
Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Draudimas leisti bet kuriam su Rusijos vėliava registruotam laivui įplaukti į Sąjungos teritorijoje esančius uostus ir šliuzus – Teisminė teisėtumo kontrolė – Apimtis – Ieškinys dėl panaikinimo – Reglamentuojamojo pobūdžio teisės aktas, kuriuo įgyvendinamas Sąjungos sprendimas, priimtas bendros užsienio ir saugumo politikos srityje – Sąjungos teismų jurisdikcija – Įtraukimas
(SESV 215 straipsnis; Tarybos reglamento Nr. 833/2014 3ea straipsnio 3 dalies a punktas ir Reglamentas 2024/1745)
(žr. 34 punktą)
3.
Ieškinys dėl panaikinimo – Fiziniai ar juridiniai asmenys – Suinteresuotumas kreiptis į teismą – Atsiradusio ir egzistuojančio suinteresuotumo būtinybė – Vertinimas ieškinio pareiškimo momentu – Ieškinys, dėl kurio ieškovas gali gauti naudos – Nebuvimas – Nepriimtinumas
(SESV 263 straipsnio ketvirta pastraipa; Tarybos reglamento Nr. 833/2014 3ea straipsnio 3 dalies a punktas ir Reglamentas 2024/1745)
(žr. 36–40, 53 ir 55 punktus)
Rezoliucinė dalis
1.
Atmesti ieškinį iš dalies kaip pareikštą teismui, kuris neturi jurisdikcijos jo nagrinėti, ir iš dalies kaip nepriimtiną.
2.
Nebėra pagrindo priimti sprendimo dėl Komisijos prašymo įstoti į bylą.
3.
EV, EW ir EY padengia savo ir Europos Sąjungos Tarybos bylinėjimosi išlaidas, įskaitant išlaidas, susijusias su laikinųjų apsaugos priemonių taikymo procedūra.
4.
Europos Komisija padengia savo bylinėjimosi išlaidas, susijusias su prašymu įstoti į bylą.